Aklikas
Aklikas arba Grūdelis – ežeras pietų Lietuvoje, Varėnos rajone, apie 16 km į pietus nuo Marcinkonių, 0,3 km į rytus nuo Grūdos ežero, Dainavos girioje. Ežero ilgis iš šiaurės į pietus – 0,41 km, plotis – iki 0,09 km. Altitudė 124,6 m. Krantai žemi, pelkėti. Ežeras nenutekantis, priklauso Grūdos upės baseinui (Merkio intakas). Ežero pavadinimas kilęs iš žodžio ãklas, t. y. užakęs, užaugęs ežeras.